好耐冇食過酒店自助餐，今日朋友生日就一齊去食。尤其我哋都鍾意食海鮮，咁呢間打正旗號食海鮮嘅酒店就最啱我哋啦！一去到見到好多生蠔、龍蝦、唔同嘅海鮮刺身等等.......見到各款顏色好有光澤，極度新鮮，我哋返埋位逐樣逐樣試，結論係大家都非常滿意海鮮嘅質素，一係非常之夠份量又大隻，二係好清甜。而熟食方面亦都有好多選擇，當然我哋主力食海鮮已經食到八成飽。最後，就食咗少量嘅熟食，留返個位食咗個chocolate cake做甜品，開心滿足的一晚！